બેબીને શ્વાસ ની તકલીફ હતી. ડોક્ટરે નિદાન કરેલું કે હૃદયનો વાલ્વ સાંકડો છે, એટલે ઓપરેસન કરાવવું પડશે. પરંતુ ૫૦- ૬૦ ના દાયકા માં હૃદયની શસ્ત્રક્રિયા મુબઈ જેવા મોટા શહેરમાં જ થતી એટલે પિતાજીએ સમજીને એવી મોટી સસ્ત્રક્રિયા નું જોખમ ટાળ્યું હશે, અને આયુર્વેદનો આશરો શોધ્યો હશે. બેબી માટે તેઓ તપેલું ભરી ને દ્રાક્ષાસવ – ઓસડીયાવાળો બનાવતા અને મને કહેતા કે આ પીવાથી બેબી નું લોહી વધશે અને એનો વાલ્વ ખુલી જશે.આજે એક તબીબ તરીકે હું વિચારું છું કે કેટલી બાલીશ હતી એ કલ્પના!